অন্তঃকোণ ও বহিঃকোণ
বহুভুজের দুটি বাহু মিলিত হয়ে এক একটি কোণ উৎপন্ন করে। বহুভুজের অভ্যন্তরে দুটি বাহুর ছেদ বিন্দুতে যে কোণ উৎপন্ন হয় তাকে অন্তঃকোণ বলে। বহুভুজের প্রতিটি শীর্ষ বিন্দুর জন্য কেবল একটি অন্তঃকোণ বিদ্যমান। যদি কোন সরল বহুভুজের প্রতিটি কোণ দুই সমকোণ অর্থাৎ 180° অপেক্ষা ক্ষুদ্র হয় তবে এ বহুভুজকে উত্তল বহুভুজ বলা হয়। বিপরীতভাবে, কোন সরল বহুভুজের একটি বাহু এবং এর সন্নিহিত বাহুর বর্ধিত রেখা যে কোণ উৎপন্ন করে তাকে বহিঃকোণ বলে।